Ο **Αντρέ Κιθ Μπράουερ** (1 Ιουλίου 1962 - 11 Δεκεμβρίου 2023) ήταν Αμερικανός ηθοποιός γνωστός για τους ρόλους του ως ντετέκτιβ Φρανκ Πέμπλτον στην αστυνομική δραματική σειρά του NBC *Homicide: Life on the Street* (1993– 1999) και αρχητός Ρέιμοντ Χολτ στην αστυνομική κωμική σειρά *Brooklyn Nine-Nine* του Fox/NBC (2013–2021). Κέρδισε δύο Βραβεία Έμμυ Ζώνης Υψηλής Τηλεθέασης και ήταν υποψήφιος για δύο Χρυσές Σφαίρες.

Ο Μπράουερ ξεκίνησε την καριέρα του ως μέρος του The Public Theatre's Shakespeare in the Park, εμφανιζόμενος στα *Πολύ κακό για το τίποτα* (1988), *Κοριολανός* (1989), *Δωδέκατη νύχτα* (1996), *Άμλετ* (2008) και *Όπως αγαπάτε* (2012). Μετέφερε την καριέρα του στην τηλεόραση, κερδίζοντας ρόλους στις σειρές *Κότζακ* (1989–1990), *The Court-Martial of Jackie Robinson* (1990) και *The Tuskegee Airmen* (1995). Στη συνέχεια έπαιξε πρωταγωνιστικούς ρόλους στην ιατρική σειρά του ABC *Gideon's Crossing* (2000– 2001), την αστυνομική σειρά *Hack* του CBS (2002–2004) και την κωμική σειρά του TNT *Men of a Certain Age* (2009–2011).

Οι κινηματογραφικοί ρόλοι του Μπράουερ περιλαμβάνουν τις ταινίες *Glory* (1989), *Φόβος ενστίκτου* (1996), *Η πόλη των αγγέλων* (1998), *Φονική συχνότητα* (2000), *Duets* (2000), *Ποσειδών* (2006), *Η ομίχλη* (2007), *Fantastic Four: Rise of the Silver Surfer* (2007), *Salt* (2010), *Ο τζογαδόρος* (2014) και *Κάποια μίλησε* (2022). Έπαιξε επίσης δεύτερους ρόλους σε σειρές όπως *Thief*, *The Good Fight*, *Ιατρικές υποθέσεις*, *New Girl* και *Μπότζακ Χόρσμαν*.

Τα πρώτα χρόνια
---------------

Ο Αντρέ Κιθ Μπράουερ γεννήθηκε στο Σικάγο την 1η Ιουλίου 1962. Ήταν γιος της ταχυδρομικού Σάλι και του χειριστή βαρέος εξοπλισμού Φλόιντ Μπράουερ. Είχε τρία μεγαλύτερα αδέρφια. Μεγάλωσε στη γειτονιά Όστιν του Σικάγου. Στο γυμνάσιο, κέρδισε υποτροφία για το Πανεπιστήμιο Στάνφορντ. Ενώ αρχικά σπούδαζε μηχανική, διαπίστωσε ότι του άρεσε η υποκριτική και αποφοίτησε με πτυχίο στο θέατρο το 1984. Στη συνέχεια, παρακολούθησε το Δραματικό Τμήμα της Σχολής Τζούλιαρντ, αποφοιτώντας το 1988.

Καριέρα
-------

 Ο Μπράουερ το 1996
Ο πρώτος κινηματογραφικός ρόλος του Μπράουερ ήταν στην ταινία *Glory* του 1989 όπου έπαιζε ένας ελεύθερο, μορφωμένο μαύρος από τον Βορρά που εντάσσεται στο πρώτο μαύρο σύνταγμα του Στρατού της Ένωσης. Έπαιξε τον βοηθό του Κότζακ στα τέλη της δεκαετίας του 1980, κατά την τηλεταινία του ABC που αποτέλεσε αναβίωση της σειράς *Κότζακ*. Στη συνέχεια έπαιξε έναν ρόλο στην τηλεοπτική σειρά *Homicide: Life on the Street* ως φλογερός, ανυποχώρητος ντετέκτιβ Φρανκ Πέμπλτον. Ο Μπράουερ κέρδισε τα βραβεία της Ένωσης Κριτικών το 1997 και το 1998. Ήταν υποψήφιος για Βραβείο Έμμυ Ζώνης Υψηλής Τηλεθέασης Α' Αντρικού Ρόλου σε Δραματική Σειρά το 1996 και το 1998, κερδίζοντας τη δεύτερη χρονιά. Έφυγε από *το Homicide* μετά τον έκτη κύκλο του, αλλά επέστρεψε για την τηλεταινία με τον ίδιο τίτλο. Συμπρωταγωνίστησε επίσης στις ταινίες *Η πόλη των αγγέλων*, *Frequency* και *Poseidon*.

Το 1997 επιλέχθηκε από το περιοδικό *People* ως ένας από τους «50 πιο όμορφους ανθρώπους στον κόσμο».

Ως μέρος της σειράς εκδηλώσων Shakespeare in the Park στο Θέατρο Delacorte στο Σέντραλ Παρκ της Νέας Υόρκης, ο Μπράουερ έπαιξε τον ομώνυμο ρόλο στην παραγωγή του *Ερρίκου του Ε΄* το 1996, για την οποία έλαβε βραβείο Obie. Το 2000, έπαιξε τον ομώνυμο ρόλο στη σειρά *Gideon's Crossing*, η οποία διήρκεσε μία σεζόν. Το 2002, ο Μπράουερ αφηγήθηκε το βραβευμένο ντοκιμαντέρ *Muhammad: Legacy of a Prophet*, που μεταδόθηκε από το PBS, καθώς και το *The Murder of Emmett Till* για το ίδιο κανάλι. Έπαιξε τον ντετέκτιβ Μάρσελους Ουάσινγκτον στην τηλεοπτική σειρά *Hack* από το 2002 έως το 2004.

 Ο Μπράουερτον Μάιο του 2011
Το 2006, ο Μπράουερ πρωταγωνίστησε στη μίνι σειρά *Thief* για το FX, κερδίζοντας ένα δεύτερο Έμμυ για την ερμηνεία του. Υποδύθηκε τον στρατηγό Χάγκερ στην ταινία του 2007 *Fantastic Four: Rise of the Silver Surfer.* Ο Μπράουερ εμφανίστηκε στην τηλεοπτική σειρά *Ιατρικές υποθέσεις* ως δρ Ντάριλ Νόλαν. Εμφανίστηκε επίσης στη σειρά TNT, για την οποία προτάθηκε δύο φορές για βραβείο Έμμυ. Έκανε επίσης τη φωνή του κακού Ντάρκσαϊντ στην ταινία κινουμένων σχεδίων *Superman/Batman: Apocalypse*. Έπαιξε δεύτερους ρόλους στην ταινία επιστημονικής φαντασίας *Η ομίχλη* (2007), στην ταινία μυστηρίου *Οι επιβάτες* (2008) και στο θρίλερ δράσης *Salt* (2010).

Ο Μπράουερ έπαιξε στην παραγωγή του θιάσου Manhattan Theatre του έργου του Μάθιου Λόπες*The Whipping Man* για περιορισμένες παραστάσεις από τον Ιανουάριο έως τον Μάρτιο του 2011. Αφηγήθηκε την εισαγωγή στους Ολυμπιακούς Αγώνες στο NBC από το 2006 έως το 2010.

Ο Μπράουερ έπαιξε έναν επαναλαμβανόμενο ρόλο ως δικηγόρος υπεράσπισης στο *Νόμος και τάξη: Ειδική ομάδα* από το 2011 έως το 2015, και πρωταγωνίστησε στη στρατιωτική δραματική τηλεοπτική σειρά του ABC το 2012 *Last Resort*. Το 2017, ο Μπράουερ ερμήνευσε έναν επαναλαμβανόμενο ρόλο στον 4ο κύκλο της σειράς κινουμένων σχεδίων του Netflix *Μπότζακ Χόρσμαν* ως κυβερνήτης της Καλιφόρνιας. Από το 2013 έως το 2021, πρωταγωνίστησε στην τηλεοπτική σειρά *Brooklyn Nine-Nine* όπου κέρδισε Χρυσή Σφαίρα ως αρχηγός Ρέιμοντ Χολτ. Για την ερμηνεία του στο *Brooklyn Nine-Nine*, ήταν υποψήφιος για τέσσερα Βραβεία Έμμυ Ζώνης Υψηλής Τηλεθέασης για τον δεύτερο ανδρικό ρόλο σε κωμική σειρά. Ο Μπράουερ είχε προταθεί 11 φορές για βραβείο Έμμυ συνολικά στην καριέρα του.

Προσωπική ζωή
-------------

Το 1991, ο Μπράουερ παντρεύτηκε την ηθοποιό Έιμι Μπράμπσον, που συμπρωταγωνίστησε μαζί του στο *Homicide: Life on the Street*. Απέκτησαν τρεις γιους, τον Μάικλ, τον Αϊζάια και τον Τζον Γουέσλεϊ και ζούσαν στο Νιου Τζέρσεϊ.

Θάνατος
-------

Ο Μπράουερ πέθανε από καρκίνο του πνεύμονα σε ηλικία 61 ετών στις 11 Δεκεμβρίου 2023, με διάγνωση που είχε γίνει λίγους μήνες νωρίτερα. Υπήρξε καπνιστής, αλλά το είχε κόψει το 2010. Μετά τον θάνατό του, πολλοί συμπρωταγωνιστές του εξέφρασαν την ευγνωμοσύνη τους για τη ζεστασιά, την καλοσύνη και το ταλέντο του ως ηθοποιού.

Φιλμογραφία
-----------

| Έτος | Πρωτότυος τίτλος | Τίτλος στα ελληνικά | Ρόλος | Αναφορά |
| --- | --- | --- | --- | --- |
| 1989 | *Glory* |  | Τόμας Σιρλς |  |
| 1993 | *Striking Distance* | *Σε απόσταση βολής* | εισαγγελέας Φρανκ Μόρις |  |
| 1996 | *Primal Fear* | *Φόβος ενστίκτου* | Τόμι Γκούντμαν |  |
| *Get on the Bus* |  | Φλιπ |  |
| 1998 | *Thick as Thieves* | *Κώδικας τιμής* | Ντινκ |  |
| *City of Angels* | *Η πόλη των αγγέλων* | Κάσιελ |  |
| 1999 | *All the Rage* | *Ανατροπές* | Τιμ |  |
| 2000 | *A Better Way to Die* | *Αγώνας επιβίωσης* | Κλίβελαντ |  |
| *Frequency* | *Φονική συχνότητα* | Σατς Ντελεόν |  |
| *Duets* | *Ντουέτα* | Ρέτζι Κέιν |  |
| 2006 | *Poseidon* | *Ποσειδώνας* | Μπράντφορντ |  |
| 2007 | *Fantastic Four: Rise of the Silver Surfer* |  | στρατηγός Χάγκερ |  |
| *Live!* | *Έγκλημα σε ζωντανή μετάδοση* | Ντον |  |
| *The Mist* | *Η ομίχλη* | Μπρεντ Νόρτον |  |
| 2008 | *Passengers* | *Οι επιβάτες* | Πέρι |  |
| 2010 | *Superman/Batman: Apocalypse* |  | Ντάρκσαϊντ |  |
| *Salt* |  | υπουργός άμυνας |  |
| 2012 | *The Baytown Outlaws* |  | Μίλαρντ |  |
| 2014 | *The Gambler* | *Ο τζογαδόρος* | Ντιν Φούλερ |  |
| 2015 | *Emily & Tim* |  | Τιμ |  |
| 2021 | *Spirit Untamed* | *Σπίριτ: Ο ατίθασος* | Αλ Γκρέιντζερ |  |
| 2022 | *She Said* | *Κάποια μίλησε* | Ντιν Μπακέ |  |

### Παραπομπές

1. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 29  Απριλίου 2014.
2. ↑  (Αγγλικά) *SNAC*. w6g45m6k. Ανακτήθηκε στις 9  Οκτωβρίου 2017.
3. ↑  *filmportal.de*. 03208ca087fc4518bd3c709bbb8e54ce. Ανακτήθηκε στις 9  Οκτωβρίου 2017.
4. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 15  Δεκεμβρίου 2014.
5. ↑  «André Braugher Dies: Star Of ‘Homicide: Life On The Street’, ‘Brooklyn Nine-Nine’ & Other Series And Films Was 61». Deadline Hollywood. 12  Δεκεμβρίου 2023.
6. ↑  «Andre Braugher, star of 'Brooklyn Nine-Nine' and 'Men of a Certain Age,' dies at 61». (Αγγλικά) 12  Δεκεμβρίου 2023. Ανακτήθηκε στις 13  Δεκεμβρίου 2023.
7. ↑  Ανακτήθηκε στις 4  Μαρτίου 2021.
8. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 25  Ιουνίου 2015.
9. ↑  Σκαράκη, Αλεξάνδρα (13 Δεκεμβρίου 2023). «Αντρέ Μπράουερ (1962 – 2023): Ο αντισυμβατικός «διοικητής Χολτ» που λάτρεψε ο πλανήτης». *Η Καθημερινή* (στα greek). Ανακτήθηκε στις 16 Δεκεμβρίου 2023. CS1 maint: Μη αναγνωρίσιμη γλώσσα (link)
10. 1 2 3  Fleming, Mike Jr. (December 12, 2023). «André Braugher Dies: Star Of 'Homicide: Life On The Street', 'Brooklyn Nine-Nine' & Other Series And Films Was 61». *Deadline*. .
11. 1 2 3 4 5 6 7 8 9 10 11 12 13 14 15 16 17 18 19 20  Zee, Michaela· Saperstein, Pat (12 Δεκεμβρίου 2023). «Andre Braugher, 'Brooklyn Nine-Nine' and 'Homicide: Life on the Street' Star, Dies at 61». *Variety*. Ανακτήθηκε στις 12 Δεκεμβρίου 2023.
12. 1 2 3  Williams, Alex; Ives, Mike (December 12, 2023). «Andre Braugher, Actor on 'Brooklyn Nine-Nine' and 'Homicide,' Dies at 61». *The New York Times*.. Ανακτήθηκε στις December 12, 2023.
13. 1 2 3  Rodrick, Stephen (October 3, 2014). «Andre Braugher, the Undercover Comedian of 'Brooklyn Nine-Nine'». *The New York Times*.. Ανακτήθηκε στις November 5, 2023.
14. 1 2  Nemetz, Dave (December 12, 2023). «Andre Braugher, Star of Homicide and Brooklyn Nine-Nine, Dead at 61». TVLine.com. .
15. ↑  Moore, Frazier (March 23, 2006). «Andre Braugher steals the show on 'Thief'». *Today*.. Ανακτήθηκε στις December 13, 2023.
16. ↑  Collins, Glenn (26 Μαρτίου 1989). «'Glory' Resurrects Its Black Heroes». *The New York Times*. Ανακτήθηκε στις 19 Ιανουαρίου 2019.
17. 1 2 3 4 5 6  Cain, Sian; Sun, Michael (December 12, 2023). «Andre Braugher, Brooklyn Nine-Nine actor, dies aged 61». *The Guardian*.. Ανακτήθηκε στις December 13, 2023.
18. ↑  «Andre Braugher Wins Top Honor at Prime Time Emmy Awards». *Jet* **94** (18): σελ. 17. September 28, 1998.. Ανακτήθηκε στις December 13, 2023.
19. ↑  «Andre Braugher». *People*. 12 Μαΐου 1997. Ανακτήθηκε στις 19 Ιανουαρίου 2019.
20. 1 2 3 4  Dasrath, Diana; Romero, Dennis (December 12, 2023). «Andre Braugher, 'Brooklyn Nine-Nine' and 'Homicide: Life on the Street' actor, dead at 61». *NBC News*.. Ανακτήθηκε στις December 12, 2023.
21. 1 2  Otfinoski, Steven (14 Μαΐου 2014). *African Americans in the Performing Arts* (στα Αγγλικά). Infobase Publishing. σελ. 27. ISBN 978-1-4381-0776-9.
22. ↑  «Muhammad: Legacy of a Prophet – Full Credits». *PBS*. Ανακτήθηκε στις 12 Δεκεμβρίου 2023.
23. ↑  Leydon, Joe (January 16, 2003). «The Murder of Emmett Till». *Variety*.. Ανακτήθηκε στις December 12, 2023.
24. ↑  
«Andre Braugher as Marcellus Washington». *CBS*. Αρχειοθετήθηκε από το πρωτότυπο στις 25 Δεκεμβρίου 2005. Ανακτήθηκε στις 25 Ιουλίου 2004.
25. ↑  White, Cindy (7 Ιουλίου 2010). «DC's Superman/Batman: Apocalypse First Look». *IGN* (στα Αγγλικά). Ανακτήθηκε στις 13 Δεκεμβρίου 2023.
26. 1 2 3 4 5 6 7 8  «Andre Braugher List of Movies and TV Shows». *TV Guide*. Ανακτήθηκε στις 12 Δεκεμβρίου 2023.
27. ↑  Perrone, Kristen (10 Φεβρουαρίου 2018). «The Olympics Opening Ceremony Began With A 'This Is Us' Actor & Fans Are So Excited». *Elite Daily* (στα Αγγλικά). Ανακτήθηκε στις 13 Δεκεμβρίου 2023.
28. ↑  Mitovich, Matt Webb (6 Δεκεμβρίου 2011). «Law & Order: SVU Preview: Treat Williams Talks About Tackling an 'Extraordinary' Episode». *TVLine* (στα Αγγλικά). Ανακτήθηκε στις 13 Δεκεμβρίου 2023.
29. 1 2 3  Tinoco, Armando (December 12, 2023). «Remembering André Braugher: A Film & TV Career In Photos». *Deadline*.. Ανακτήθηκε στις December 13, 2023.
30. ↑  Seitz, Matt Zoller (September 15, 2017). «The Fourth Season of BoJack Horseman Is a Marvel of Melancholy». *Vulture*.. Ανακτήθηκε στις December 12, 2023.
31. ↑  «Αντρέ Μπράουερ: Πέθανε ο Captain Raymond Holt του "Brooklyn Nine-Nine"». *ogdoo.gr*. 13 Δεκεμβρίου 2023.
32. ↑  «Producer». *Ami Brabson* (στα Αγγλικά). Ανακτήθηκε στις 13 Δεκεμβρίου 2023.
33. ↑  «Αντρέ Μπράουερ: Καρκίνος στους πνεύμονες η αιτία θανάτου του ηθοποιού». *Πρώτο Θέμα*. 15 Δεκεμβρίου 2023. Ανακτήθηκε στις 16 Δεκεμβρίου 2023.
34. ↑  Salam, Maya (December 14, 2023). «Andre Braugher Died of Lung Cancer, His Publicist Says». *The New York Times*.. Ανακτήθηκε στις December 14, 2023.
35. ↑  Sharf, Zack (December 14, 2023). «Andre Braugher's Cause of Death Revealed as Lung Cancer». *Variety*. .
36. 1 2 3  Romine, Taylor (December 12, 2023). «Andre Braugher, star of 'Brooklyn Nine-Nine' and 'Homicide: Life On The Street,' dies at age 61». *CNN*.. Ανακτήθηκε στις December 12, 2023.
37. ↑  Fernández, Alexia (12 Μαρτίου 2021). «Spirit Untamed First Look! Hear Taylor Swift's Re-Recorded 'Wildest Dreams'». *People*.
38. ↑  Ford, Rebecca (November 4, 2022). «Andre Braugher Didn't Have to Meet Dean Baquet to Capture Him in She Said». *Vanity Fair*.. Ανακτήθηκε στις December 13, 2023.

Εξωτερικοί σύνδεσμοι
--------------------

* Αντρέ Μπράουερ στην IMDb
* Αντρέ Μπράουερ στο AllMovie
* Δισκογραφία Αντρέ Μπράουερ στο Discogs